**கருப்பையகப் புற்றுநோய்** என்பது கருப்பையகத்திலிருந்து ( கருப்பை அல்லது கருப்பையின் புறணி) எழும் புற்றுநோயாகும்.  இது உயிரணுக்களின் அசாதாரண வளர்ச்சியின் விளைவாக உடலின் மற்ற பகுதிகளுக்கு படையெடுக்கும் அல்லது பரவும் திறன் கொண்டது.  பெரும்பாலும் மாதவிடாய் காலத்துடன் தொடர்புடைய யோனி இரத்தப்போக்கு இதன் முதல் அறிகுறி ஆகும். பிற அறிகுறிகளில் சிறுநீர் கழிக்கும் பொழுது வலி, உடலுறவின் போது வலி அல்லது இடுப்பு வலி ஆகியவை அடங்கும். மாதவிடாய் நின்ற பிறகு புற்றுநோய் பொதுவாக ஏற்படுகிறது.

ஏறக்குறைய 40% உடல் பருமனுடைய நபர்களுடன் இந்நோய் தொடர்புடையதாகும் மேலும்கருப்பையகப் புற்றுநோய் அதிகப்படியான ஈஸ்ட்ரோஜன் வெளிப்பாடு, உயர் இரத்த அழுத்தம் மற்றும் நீரிழிவு நோயுடன் தொடர்புடையது.  ஈஸ்ட்ரோஜனை மட்டும் எடுத்துக்கொள்வது கருப்பையகப் புற்றுநோயின் அபாயத்தை அதிகரிக்கிறது, ஈஸ்ட்ரோஜன் மற்றும் ஒரு புரோஜெஸ்டோஜென் இரண்டையும் ஒன்றாக எடுத்துக்கொள்வது, பெரும்பாலான பிறப்பு கட்டுப்பாட்டு மாத்திரைகளைப் போலவே, ஆபத்தையும் குறைக்கிறது. இரண்டு முதல் ஐந்து சதவிகித நபர்களுக்கு பெற்றோரிடமிருந்து பெறப்பட்ட மரபணுக்களுடன் தொடர்புடையதாக இப்புற்றுநோய் இருக்கிறது. கர்ப்பப்பை வாய்ப் புற்றுநோய், கருப்பை சர்கோமா மற்றும் ட்ரோபோபிளாஸ்டிக் நோய் போன்ற பிற கருப்பை புற்றுநோய்களிலிருந்து வேறுபட்டிருந்தாலும், கருப்பையகப் புற்றுநோய் சில சமயங்களில் "கருப்பை புற்றுநோய் "என்று குறிப்பிடப்படுகிறது.  கருப்பையக புற்றுநோயின் மிகவும் அடிக்கடி தாக்கும் வகையானது கருப்பையகக் கார்சினோமா ஆகும், இது 80% க்கும் அதிகமான நபர்களைப் பாதிக்கிறது. கருப்பையகப் புற்றுநோய் பொதுவாக எண்டோமெட்ரியல் பயாப்ஸி மூலம் கண்டறியப்படுகிறது அல்லது விரிவாக்கம் மற்றும் சுரண்டுதல் எனப்படும் ஒரு செயல்முறையின் போது மாதிரிகள் எடுத்துக்கொள்வதன் மூலம் கண்டறியப்படுகிறது. பொதுவாகக் கருப்பையகப் புற்றுநோயைக் கண்டறிய ஒரு பாப் ஸ்மியர் சோதனை போதுமானதாக இருப்பதில்லை.  சாதாரண ஆபத்தில் இருப்பவர்களுக்கு இந்த வழக்கமான சோதனை பயனளிப்பதில்லை. 

கருப்பையகப் புற்றுநோய்க்கான முன்னணி சிகிச்சை வாய்ப்பானது கருப்பை நீக்கம் ஆகும். (கருப்பை அறுவை சிகிச்சையின் மூலம் மொத்த நீக்கம்), அதாவது இருபுறமும் உள்ள பலோபியன் குழாய்கள், கருப்பை ஆகியவற்றை நீக்குவதாகும். இது சினைக்குழல் - கருவக அழற்சி என்று அழைக்கப்படுகிறது  மிகவும் மேம்பட்ட நிகழ்வுகளில், கதிர்வீச்சு சிகிச்சை, கீமோதெரபி அல்லது ஹார்மோன் சிகிச்சை ஆகியவை பரிந்துரைக்கப்படலாம். ஆரம்ப கட்டத்தில் நோய் கண்டறியப்பட்டால், விளைவு சாதகமாக அமையும். அமெரிக்காவில் இந்நோய் பாதித்தவர்களில் ஒட்டுமொத்த ஐந்தாண்டு உயிர்வாழ்வு வாய்ப்பு விகிதம் 80% ஐ விட அதிகமாக உள்ளது. 

2012 ஆம் ஆண்டில், இல் புதிதாக 320,000 பெண்களுக்கு கருப்பையகப் புற்றுநோய்கள் ஏற்பட்டன. 76,000 பெண்கள் இதன் காரணமாக மரணமடைந்துள்ளனர். கருப்பை மற்றும் கர்ப்பப்பை வாய்ப் புற்றுநோய்க்கு அடுத்ததாகப் பெண்களை மட்டுமே பாதிக்கும் புற்றுநோய்களில் இது மூன்றாவது பொதுவான காரணியாக அமைகிறது. வளர்ந்த நாடுகளில் இது மிகவும் பொதுவானது மேலும் வளர்ந்த நாடுகளில் பெண் இனப்பெருக்கத் தொகுதியில் ஏற்படும் புற்றுநோய் மிகவும் பொதுவான புற்றுநோயாகும்.  1980 களுக்கும் 2010 க்கும் இடையில் பல நாடுகளில் கருப்பையகப் புற்றுநோயின் விகிதங்கள் உயர்ந்துள்ளன. வயதானவர்களின் எண்ணிக்கை அதிகரித்து வருவதும், உடல் பருமன் அதிகரிப்பதும் இதற்குக் காரணம் என்று நம்பப்படுகிறது. 

கருப்பையகப் புற்றுநோய் பற்றிய ஒரு காணொளி

அறிகுறிகள்
----------

90% கருப்பையகப் புற்றுநோய் பாதித்த பெண்களுக்கு மாதவிடாய் நின்ற பிறகு யோனி இரத்தப்போக்கு அல்லது கசிவுகள் ஏற்படுகின்றன.   குறிப்பாக காளப்புற்று எனப்படும் அடினோகார்சினோமாவுடன் இரத்தப்போக்கு ஏற்படுவது பொதுவான ஒன்றாகும். இது எல்லா நிகழ்வுகளிலும் மூன்றில் இரண்டு பங்கு ஏற்படுகிறது.  அசாதாரண மாதவிடாய் சுழற்சிகள் அல்லது மாதவிடாய் நிறுத்தத்திற்கு முன்னர் பெண்களுக்கு இரத்தப்போக்கு மிக நீண்ட, கனமான அல்லது அடிக்கடி வரும் மாதவிடாய் ஆகியன கருப்பையகப் புற்றுநோயின் அறிகுறியாக இருக்கலாம். 

இரத்தப்போக்கு தவிர வேறு அறிகுறிகள் பொதுவானவை அல்ல. மாதவிடாய் நின்ற பெண்களில் மெல்லிய வெள்ளை அல்லது தெளிவான யோனிக் கசிவு வெளியேற்றம் ஆகிய மற்ற அறிகுறிகளில் அடங்கும். கண்டறியக்கூடிய தெளிவான அறிகுறிகள் அல்லது அறிகுறிகளைக் மிகவும் மேம்பட்ட நோய் உடல் ரீதியான பரிசோதனையில் கண்டறியலாம். இதில் கருப்பை பெரிதாகலாம் அல்லது புற்றுநோய் பரவக்கூடும், இதனால் வயிற்று வலி அல்லது இடுப்புப் பகுதியில் தசைப்பிடிப்பு ஏற்படும். வலிமிகுந்த உடலுறவு அல்லது சிறுநீர் கழித்தல் கடினமானதாகவோ, சிறுநீர் கழிக்கும்பொழுது வலியுடன் வெளிவருதலோ ஆகியவை கருப்பையகப் புற்றுநோயின் சற்று சாத்தியமான பொதுவான அறிகுறிகளாகும்.  கருப்பை சீழ் ( பியோமெட்ரியா ) உடன் நிரப்பப்படவும் வாய்ப்புகள் உண்டு. இந்த குறைவான பொதுவான அறிகுறிகளைக் கொண்ட பெண்களில் (யோனி வெளியேற்றம், இடுப்பு வலி மற்றும் சீழ்), 10–15% பேர் புற்றுநோயால் பாதிக்கப்பட்டுள்ளனர்.

மேற்கோள்கள்
-----------

1. 1 2 3 4 5  "General Information About Endometrial Cancer". National Cancer Institute. 22 April 2014. 3 September 2014 அன்று மூலம் பரணிடப்பட்டது. 3 September 2014 அன்று பார்க்கப்பட்டது.
2. 1 2 3   *Adjuvant radiotherapy for stage I endometrial cancer*.
3. 1 2 3 4  "Endometrial Cancer Treatment (PDQ®)". National Cancer Institute. 23 April 2014. 3 September 2014 அன்று மூலம் பரணிடப்பட்டது. 3 September 2014 அன்று பார்க்கப்பட்டது.
4. 1 2  "SEER Stat Fact Sheets: Endometrial Cancer". National Cancer Institute. 6 July 2014 அன்று மூலம் பரணிடப்பட்டது. 18 June 2014 அன்று பார்க்கப்பட்டது.
5. ↑  GBD 2015 Disease and Injury Incidence and Prevalence Collaborators (October 2016). "Global, regional, and national incidence, prevalence, and years lived with disability for 310 diseases and injuries, 1990-2015: a systematic analysis for the Global Burden of Disease Study 2015". *Lancet* **388** (10053): 1545–1602. doi:10.1016/S0140-6736(16)31678-6. பப்மெட்:27733282.
6. ↑  GBD 2015 Mortality and Causes of Death Collaborators (October 2016). "Global, regional, and national life expectancy, all-cause mortality, and cause-specific mortality for 249 causes of death, 1980-2015: a systematic analysis for the Global Burden of Disease Study 2015". *Lancet* **388** (10053): 1459–1544. doi:10.1016/s0140-6736(16)31012-1. பப்மெட்:27733281.
7. ↑  "Defining Cancer". National Cancer Institute. 2007-09-17. 25 June 2014 அன்று மூலம் பரணிடப்பட்டது. 10 June 2014 அன்று பார்க்கப்பட்டது.
8. 1 2  "What You Need To Know: Endometrial Cancer". *NCI*. National Cancer Institute. 8 August 2014 அன்று மூலம் பரணிடப்பட்டது. 6 August 2014 அன்று பார்க்கப்பட்டது. Unknown parameter `|=` ignored (உதவி)
9. ↑  "Uterine Cancer - Cancer Stat Facts". *SEER* (ஆங்கிலம்). 3 February 2019 அன்று பார்க்கப்பட்டது.
10. ↑  "Gynecology". *Current Diagnosis & Treatment: Surgery* (13th ). McGraw-Hill. 2010. பன்னாட்டுத் தரப்புத்தக எண்:978-0-07-163515-8. .
11. ↑   *Association of Endometrial Cancer Risk With Postmenopausal Bleeding in Women: A Systematic Review and Meta-analysis*.
12. ↑  "Endometrial Cancer". *Williams Gynecology* (2nd ). McGraw-Hill. 2012. பன்னாட்டுத் தரப்புத்தக எண்:978-0-07-171672-7.